Sacrosanctæ æcclesiæ Dei Cluniensi, quæ est in honore beatorum apostolorum Petri et Pauli, ego Alburgis dono terram quæ est in pago Lugdunensi, in villa Enesco, pro anima mea vel parentum meorum: est autem curtilus unus qui terminatur a mane terra Otgerii, a meridie terra Sancti Petri, a sero de ipsa, a circio terra Siebodi; et quæque habeo in ipsa terminatione vel ad eam pertinent, dono ad Cluniacum, videlicet terras arabiles et unum pratum habens perticas V; totum ibi dono quæsitum et adquirendum, et faciant monachi jam dicti loci quod placuerit eis, nullo contradicente. Si quis hæc calumpniari voluerit, non evendicet, sed componat II libras auri, et donatio hæc firma stabilisque permaneat, astipulatione subnixa. Actum Enesco. S. Alburgis, quæ donationem fecit et firmare rogavit. S. Alboldi. S. Eldeverti. S. Arnoldi. Ego Aymo presbiter scripsi die sabbati, V idus junii, regnante Rodulfo rege.